section_heading: Životopis
paragraph_text: Stipe Kutleša rodio se je u Tomislavgradu 1955. godine. Osnovnu je školu pohađao u Stipanićima, Tomislavgradu i u Zagrebu. Školovanje je nastavio u Zagrebu gdje je završio gimnaziju 1974. godine. I dalje je ostao u Zagrebu, u kojem je na Filozofskom fakultetu 1979. godine diplomirao filozofiju i povijest te 1982. godine fiziku na Prirodoslovno-matematičkom fakultetu. U Dubrovniku je 1986. godine magistrirao na poslijediplomskom studiju "Povijest i filozofija znanosti". 1993. je godine doktorirao na zagrebačkom Filozofskom fakultetu na temu "Prirodnofilozofijski pojmovi Ruđera Boškovića" kod mentora Danila Pejovića.